Na osnovu člana 45 stav 1 tačka 2 Zakona o lokalnoj samoupravi ("Sl. list RCG", br. 42/03, 28/04, 75/05, 13/06 i "Sl. list CG", br. 88/09, 3/10, 38/12 i 10/14), a u vezi sa članom 7 stav 2 Zakona o zaradama državnih službenika i namještenika ("Sl. list CG", broj 14/12) i člana 31 stav 1 tačka 2 Statuta Opštine Šavnik ("Sl. list RCG-opštinski propisi", broj 36/04 i "Sl. list CG-opštinski propisi“, broj 24/08 i 36/10), Skupština opštine Šavnik, na sjednici održanoj dana \_\_\_\_\_\_\_ .2014.godine, donijela je

**ODLUKU**

**o zaradama i drugim primanjima lokalnih službenika i namještenika**

**I Opšte odredbe**

**Član 1**

Ovom odlukom uređuje se način i uslovi ostvarivanja prava na zaradu, naknadu i druga primanja lokalnih službenika i namještenika u Opštini Šavnik u skladu sa zakonom kojim se uređuju zarade državnih službenika i namještenika ( u daljem tekstu: zakon), opštim propisima o radu i Opštim kolektivnim ugovorom ( u daljem tekstu: kolektivni ugovor).

**Član 2**

Sredstva za zarade, naknade i druga primanja lokalnih službenika i namještenika obezbjeđuju se u Budžetu opštine Šavnik (u daljem tekstu Budžet).

**Član 3**

Podaci o zaradama lokalnih službenika i namještenika dostupni su javnosti, u skladu sa zakonom.

**Član 4**

Izrazi koji se u ovoj Odluci koriste fizička lica u muškom rodu, podrazumijevaju iste izraze u ženskom rodu.

**II Način utvrđivanja zarade**

**Član 5**

Zarada lokalnog službenika, odnosno namještenika sastoji se, iz

- fiksnog dijela zarade;

- varijabilnog dijela;

- dodatka na zaradu.

**Član 6**

Za utvrđivanje fiksnog dijela zarade, zvanja lokalnog službenika, odnosno namještenika, u zavisnosti od složenosti, odgovornosti, značaja i uslova rada razvrstavaju se u 38 platnih razreda izraženih u koeficijentima, i to:

-----------------------------------

platni razred koeficijent

-----------------------------------

1 9,90

2 9,75

3 9,23

4 8,71

5 8,19

6 7,15

7 7,02

8 6,89

9 6,76

10 6,63

11 6,50

12 6,37

13 6,24

14 6,11

15 5,98

16 5,85

17 5,72

18 5,59

19 5,46

20 5,33

21 5,20

22 5,01

23 4,81

24 4,68

25 4,55

26 4,42

27 4,29

28 4,10

29 3,77

30 3,58

31 3,45

32 3,32

33 3,19

34 3,06

35 2,93

36 2,26

37 2,34

38 2,00

---------------------------------

Predsjednik Opštine (u daljem tekstu: Predsjednik) zavisno od mogućnosti Budžeta predlaže povećanje koeficijenata platnih razreda iz stava 1 ovog člana.

**Član 8**

Pojedina zvanja lokalnih službenika i namještenika, zavisno do školske spreme i radnog iskustva, raspoređuju se u sledeće platne razrede, i to:

----------------------------------------------------------------------------------------------

Kategorizacija radnih mjesta Zvanja Platni Koeficijent

razred

----------------------------------------------------------------------------------------------

Visoko rukovodni kadar

Starješina organa uprave 2 9,75

---------------------------------------------------------------

Strješina posebne Službe

Strješina stručne Službe 3 9,23

---------------------------------------------------------------

Pomoćnik starješine organa uprave 4 8,71

Savjetnik Predsjednika opštine

Pomoćnik starješine posebne službe 5 8,19

Pomoćnik starješine stručne službe

----------------------------------------------------------------------------------------------

Ekspertsko-rukovodni kadar

---------------------------------------------------------------------------------------------

Nivo 1 menadžer, načelnik, rukovodilac sektora 6 7,15

ili drugo odgovarajuće zvanje

Nivo 2 šef ili koordinator službe, odjeljenja 7 7,02

ili drugo odgovarajuće zvanje

----------------------------------------------------------------------------------------------

Ekspertski kadar

----------------------------------------------------------------------------------------------

Nivo 1 samostalni savjetnik I, inspektor I i 10-8 6,63-6,89

ovlašćeno službeno lice I

samostalni savjetnik II, inspektor II i 12-10 6,37-6,63

ovlašćeno službeno lice II

samostalni savjetnik III, inspektor III 14-12 6,11-6,37

i ovlašćeno službeno lice III

----------------------------------------------------------------------------------------------

Nivo 2 viši savjetnik I 17-15 5,72-5,98

viši savjetnik II 19-17 5,46-5,72

viši savjetnik III 21-19 5,20-5,46

----------------------------------------------------------------------------------------------

Nivo 3 savjetnik I 24-22 4,68-5,01

savjetnik II 26-24 4,42-4,68

savjetnik III 28-26 4,10-4,42

----------------------------------------------------------------------------------------------

Izvršni kadar

----------------------------------------------------------------------------------------------

Nivo 1 samostalni referent

31-29 3,45-3,77

----------------------------------------------------------------------------------------------

nivo 2 viši referent 33-31 3,19-3,45

----------------------------------------------------------------------------------------------

nivo 3 referent 35-33 2,93-3,19

----------------------------------------------------------------------------------------------

namještenici

----------------------------------------------------------------------------------------------

nivo 1 viši namještenik 37-36 2,34-2,86

----------------------------------------------------------------------------------------------

nivo 2 namještenik 38-37 2,0-2,34

----------------------------------------------------------------------------------------------

Listu koeficijenata za zvanje zaposlenih u okviru raspona iz člana 8 ove Odluke utvrđuje Predsjednik, zavisno od djelokruga rada, vrste, složenosti i značaja poslova.

Predsjednik opštine jednom godišnje preispituje listu koeficijenata i u zavisnosti od mogućnosti Budžeta, predlaže povećanje ili smanjenje koeficijenata, platnih razreda iz stava 1 ovoga člana.

Kad se zakonom ili drugim propisom utvrdi novo zvanje lokalnog službenika i namještenika, koje nije predviđeno ovom Odlukom Predsjednik će posebnim aktom razvrstati to zvanje u odgovarajući platni razred, u skladu sa ovom Odlukom i važećim propisima.

**Član 9**

Visina fiksnog dijela zarade lokalnog službenika i namještenika utvrđuje se množenjem koeficijenta predviđenog za platni razred u koji je razvrstano njegovo zvanje u skladu sa zakonom kojim se uređuju zarade državnih službenika i namještenika sa obračunskom vrijednošću koeficijenta koju za fiskalnu godinu utvrđuje Predsjednik.

Izuzetno tokom fiskalne godine, Predsjednik može izmijeniti vrijednost koeficijenta zavisno od ostvarenja prihoda Budžeta.

Lokalnom službeniku, odnosno namješteniku uvećava se zarada iz stava 1 ovoga člana u skladu sa kolektivnim ugovorom.

**III Varijabilni dio zarade**

**Član 10**

Lokalni službenik i namještenik može ostvariti varijabilni dio zarade ako postiže izuzetne rezultate i kvalitet rada.

Postignuti rezultati i kvalitet rada zaposlenog cijeni se na osnovu:

1. posebnog doprinosa u ostvarivanju programskih zadataka organa i službi lokalne uprave;

2. posebnog doprinosa unapređenju procesa rada organa i službi lokalne uprave;

3. posebnog doprinosa u ostvarenju programskih ciljeva;

4. izuzetne uspješnosti i kvaliteta izvršenih poslova;

5. posebne efikasnosti u radu;

6. povećanog obima poslova;

7. dodatnog angažovanja ili zamjene odsutnog zaposlenog.

Odluku o ispunjavanju uslova za ostvarivanje varijabilnog dijela zarade lokalnih službenika, odnosno namještenika, donosi starješina organa i službi lokalne uprave, a za starješinu organa i službi lokalne uprave Predsjednik.

Kriterijumi i način odrađivanja varijabilnog dijela zarade lokalnih službenika i namještenika utvrđuju se Odlukom predsjednika Opštine.

Varijabilni dio zarade za pojedini mjesec ne može biti veći od 80%prosječne zarade u Crnoj Gori u prethodnoj godini, po podacima organa državne uprave nadležnog za poslove statistike.

Varijabilni dio zarade može se isplaćivati kvartalno.

**III Odlučivanje o pravima zaposlenih**

**Član 11**

Rješenje o fiksnom dijelu zarade lokalnog službenika, odnosno namještenika donosi starješina organa lokalne uprave nadležan za poslove Budžeta na osnovu rješenja o raspoređivanju, imenovanju ili postavljenju, odnosno unapređenju lokalnog službenika i namještenika u više zvanje, odnosno viši platni razred.

**Član 12**

Starješina organa lokalne uprave nadležan za poslove Budžeta donosi rješenje o varijabilnom dijelu zarade u zavisnosti od raspoloživih sredstava u Budžetu, na osnovu Odluke starješine organa-službe o ispunjenosti uslova i iznosu varijabilnog dijela zarade.

**Član 13**

U pogledu prava lokalnih službenika, odnosno namještenika koja nisu utvrđena ovom Odlukom

primjenjuju se odredbe Zakona o zaradama državnih službenika i namještenika, opšti propisi o radu i kolektivni ugovor kao i drugi propisi iz ove oblasti.

**Član 14**

Organ lokalne uprave nadležan za poslove Budžeta vodi centralnu evidenciju o zaradama zaposlenih.

Centralna evidencija iz stava 1 ovoga člana obuhvata naročito podatke o:

1. ime i prezime, pol, adresu i JMBG lokalnog službenika, odnosno namještenika;

2. radnom mjestu i kretanju u službi;

3. platnom razredu;

4. varijabilnom dijelu;

5. dodatku na zaradu;

6. naknadama zarada i naknadama troškova i drugim primanjima;

7. radnom stažu, penzijskom stažu i benificiranom stažu;

8. druge podatke u skladu sa propisima.

Podatke za vođenje evidencije, organ iz stava 1 ovog člana dobija od starješine organa i službi i organa nadležnog za upravljanje kadrovima.

Način i vođenje centralne evidencije i drugih službenih evidencija, sadržaj podataka i obrazaca i njihovo dostavljanje nadležnim organima, utvrđuje organ uprave nadležan za poslove finansija.

**Član 15**

Nadzor nad sprovođenjem ove Odluke vrši organ lokalne uprave nadležan za poslove Budžeta, preko ovlašćenog lica.

Ako u vršenju nadzora ovlašćeno lice iz stava 1 ovog člana utvrdi nezakonitosti i nepravilnosti dužno je da preduzme mjere utvrđene propisima o inspekcijskom nadzoru.

**IV Prelazne i završne odredbe**

**Član 16**

Organ lokalne uprave nadležan za poslove Budžeta dužan je da donese rješenje o fiksnom dijelu zarade u skladu sa ovom odlukom u roku od 15 dana od dana početka njene primjene.

**Član 17**

Danom stupanja na snagu ove odluke , prestaje da važi Odluka o zaradama lokalnih službenika i namještenika, br. 02-1780 od 29.05.2013.godine.

**Član 18**

Ova odluka stupa na snagu osmog dana od dana objavljivanja u "Službenom listu Crne Gore", a primjenjivaće se od 1.novembra 2014.godine.

Broj: 030-01-\_\_\_\_\_\_\_\_

Šavnik,\_\_\_\_\_\_\_\_.2014. godine

**SKUPŠTINA OPŠTINE ŠAVNIK,**

Predsjednica,

**Nadežda Kotlica, s.r.**